kardosdrur/scandi-wiki huggingface dataset:
Ludwig Hans Fischer

Ludwig Hans Fischer (født 1848 i Salzburg, død 26. april 1915 i Wien) var en østrigsk kunstner.

Fischer var tegner, oliemaler og i fremste rum akvarellist, men også en fremstående raderer og kobberstikker.

Kilder 

 
 

Tegnere fra Østrig
Malere fra Østrig
Raderere
Grafikere fra Østrig
Østrigere i 1800-tallet
Østrigere i 1900-tallet
Personer fra Salzburg
Ugglan
Josef Abel

Josef Abel (født 22. august 1764 i Aschach an der Donau i Oberösterreich, død 4. oktober 1818 i Wien) var en østrigsk historiemaler.

Blandt hans værker er Antigone, knælende ved sin broders lig; Cato, da han øjeblikket før sit selvmord lader slaven række sig sværdet; Prometheus lænket til klippen; Sokrates. Abel arbejdede også med raderinger.

Kilder 
 

Historiemalere
Malere fra Østrig
Grafikere fra Østrig
Østrigere i 1700-tallet
Østrigere i 1800-tallet
Ugglan
Zimbabwe ved sommer-OL 2016

Zimbabwe deltog under Sommer-OL 2016 i Rio de Janeiro som blev arrangeret i perioden 5. august til 21. august 2016. Dette var tiende gang, at landet deltog ved sommer-OL, siden landet fik sin uafhængighed fra det tidligere Rhodesia.

Medaljer

Referencer 

Lande ved sommer-OL 2016
2016
Zambia ved sommer-OL 2016

Zambia deltog ved Sommer-OL 2016 i Rio de Janeiro som blev arrangeret i perioden 5. august til 21. august 2016.

Medaljer

Referencer 

Lande ved sommer-OL 2016
2016
Venezuela ved sommer-OL 2016

Venezuela deltog under Sommer-OL 2016 i Rio de Janeiro som blev arrangeret i perioden 25. august til 21. august 2016. Dette var attende gang landet deltog ved sommer-OL.

Medaljer

Medaljevindere

Svømning

Resultater

Referencer 

Lande ved sommer-OL 2016
2016
Marmordværgalk

Marmordværgalk (Brachyramphus marmoratus) er en alkefugl, der lever langs Stillehavets nordøstlige kyster - fra Aleuterne til Oregon i det nordvestlige USA.

Noter 
  Avibase - the world bird database

Alkefugle
Fugle fra Alaska
Aleuternes fugle
Fugle fra Canada
Nationale mesterskaber i landevejscykling

Nationale mesterskaber i landevejscykling holdes hvert år af de nationale cykelforbund. De fleste mesterskaber arrangeres i slutningen af juni eller starten af juli, når der er en pause i kalenderen for de professionelle. I Austalien og New Zealand ligger disse løb oftest i slutningen af januar. Fra 2011 har USA afholdt deres nationale mesterskaber i slutningen af maj, således at de er samtidig som Memorial Day weekenden.

I landevejscykling kan  rytterne vind et af disse nationale mesterskaber:

 Mester i elite-herrernes linjeløb
 Mester i elite-herrernes enkeltstart
 Mester i elite-damernes linjeløb
 Mester i elite-damernes enkeltstart
 Mester i U-23 herrernes linjeløb
 Mester i U-23 herrernes i enkeltstart

I Danmark arrangeres der også nationale mesterskaber for junior drenge og piger i enkeltstart og for juniordrenge i linjeløb.

Eksempler

Referencer

Eksterne henvisninger
Garvergården

Garvergården er et bindingsværkshus fra omkring år 1600 der ligger i Vestergade i Køge. Bygningen har været ejet af skomagere og garvere i næsten 200 år, fra 1732 og frem til 1920'erne, og er et af de tilbageværende minder, fra Køges fortid som centrum for skomageri og garvning i Danmark. Bygningen ligger ud til gaden og har en længe på den ene side. Begge dele blev fredet i 1918.

Historie 
Garvergården er opført mellem 1595 og 1600, og er den ældste bevarede bygning i Vestergade. Det er en af de få huse, der overlevede en stor brand i 1633, der ødelagde en stor del af det vestlige og sydlige Køge. Den første kendte ejer af huset var skipper Albret Gudmandsen. Han døde i 1634, og kort efter giftede hans enke sig med en anden skipper ved navn Mads Nielsen, som døde i 1646. I 1650 giftede den rige enke sig med den lokale pastor i Sankt Nilocas Kirke, Christian Madsen Tausen, i en alder af 53. Parret flyttede til Norge, da han blev udpeget som biskop af Stavanger i 1661.

Den første skomager, der ejede bygningen, købte den i 1732. Køge var på dette tidspunkt centrum for dansk skomageri og garvning. Byens skomagere havde fået kongelig tilladelse til at sælge deres produkter på markeder i mange byer på Sjælland. De skomagere, der ejede bygninger langs Køge Å var normalt også garvere, og byen blev hjem for adskillige specialiserede garverier. En opgørelse fra 1800 viser, at Køge havde i alt 25 skomagere. Med deres familier, ansatte og tjenere blev det til i alt 193 personer, ud af Køges befolkning på 1.526.

En garver overtog bygningen i 1808. Den sidste garver der ejede den var Julius Christensen, som købte Garvergården i 1882, og han fortsatte med at drive garveri her frem til begyndelsen af 1920'erne. Stueetage byggede han om til en butik. Bernina Syeksperten overtog butikken i 1983, og har drevet den som butik siden. I dag hedder den dog Byens Sycenter.

Se også 
 Fredede bygninger i Køge Kommune

Referencer

Eksterne henvisninger 

Bygninger, konstruktioner og anlæg i Køge
Bindingsværksbygninger i Danmark
Fredede bygninger, konstruktioner og anlæg i Køge Kommune
Peber

Peber er et krydderi. Ordet bruges både om krydderier fra planteslægten peber (Piper) og om nogle krydderier fra planteslægten paprika (Capsicum) som f.eks cayennepeber. Paprika-slægten giver også chili, paprika og peberfrugt. Krydderier fra peber-planter betegnes som ægte peber.

Varianter af ægte peber 

 Grønne peberkorn er umodne frugter af planten sort peber (Piper nigrum). De kan fås friske, i saltlage eller frysetørrede. Smagen er mindre kraftig end hos sorte perberkorn.
 Sorte peberkorn er umodne frugter af sort peber som er soltørrede.
 Hvide peberkorn er modne frugter af sort peber som er udblødte i vand, hvorefter den mørke skal er fjernet, og de er soltørrede. De kan bl.a. bruges i lyse retter hvor man ikke ønsker sorte peberkorns sorte farve.
 Lang peber er frugter fra planten langpeber (Piper longum)
 Cubeb-peberkorn er frugter fra planten cubebapeber (Piper cubeba)

Referencer 

Krydderier
Tre Valli Varesine

Tre Valli Varesine er et italiensk endagsløb i landevejscykling som arrangeres hvert år i august/september. Løbet er blevet arrangeret siden 1919. Løbet er af UCI klassificeret med 1.Pro og er en del af UCI ProSeries.

Vindere

Eksterne henvisninger
Generalens Lysthus

Generalens Lysthus er et lille stråtækt hus i Tromnæs Skov på østkysten af Falster. Det blev bygget i 1786 af generalmajor Johan Frederik Classen, som også opførte den nærliggende herregård Corselitze.

Siden 1918 har det været fredet.

Beskrivelse 
Huset ligger tæt ved havet for enden af vejen fra Corselitze herregård, der ligger mod vest. Det minder meget om et større stråtækt sommerhus kaldet Liselund på Møn. Det er tegnet af Andreas Kirkerup og det blev færdiggjort i 1786 i nyklassicistisk stil. Bygningen er i én etage og opført i bindingsværk, der er blevet hvidkalket. Foran er en overdækket veranda. Taget over den er støtte af træstolper. Der er mindre vinduer på alle sider af huset, men siden ud mod verandaen også har et større rundbuet vindue. Vinduer, døre og træværk er alle malet mørkegrønne.

Huset består af én stue. Lofterne er hvidmalet, mens gulvet er lagt i et heksagonalt mønster med røde og gule fliser.

Rokokointeriøret består af et stort rektangulært rum. Loftet er dekoreret med guirlander og medaljoner. I midten af loftet er en rosette og en blomstret krans. Inskriptionen over døren "Wer Ruhe hat Der findt sie her" (han som har ro finder det her). Væggene har paneler, og i det ene hjørne står et skab.

I begyndelsen af 1900-tallet blev bygningen brugt som traktørsted. Her kom folk bl.a. under første verdenskrig. I 1917 overtog et par skovfogedhuset lidt derfra, og sammen med det overtog de traktørstedet.
Huset blev fredet i 1918. Parret fortsatte med at drive det frem til 1956. I 2010 blev Generalens Lysthus restaureret, hvor bl.a. de udendørs træsøjler der holder taget over verandaen blev istandsat.

Se også 
Corselitze
Johan Frederik Classen

Referencer

Litteratur 
 Jensen, Ketty Lykke; Sønder Alslev og omegn i fortid og nutid (2011)
 Jørgensen, Harald; Det Classenske Fideicommis gennem 150 Aar (1991)

Fredede bygninger, konstruktioner og anlæg i Guldborgsund Kommune
Bindingsværksbygninger i Danmark
Tour de Feminin-O cenu Českého Švýcarska

Tour de Feminin-O cenu Českého Švýcarska (Tour de Feminin – Krasna Lipa) er et etapeløb i cykling for kvinder, som arrangeres hvert år i Tjekkiet. Det klassificeres af UCI som et 2.2 løb.

Podiepladser

Referencer 

Cykelløb for kvinder
Cykelløb i Tjekkiet
Eigil Johansen

Eigil Johansen (28. september 1915 i København - ?) var en dansk bryder fra IF Sparta som 13 gange blev dansk mester i bantamvægt. Han deltog i de olympiske lege i Helsingfors 1952.

Eigil Johansens far Gotfred Johansen vandt en sølvmedalje ved OL 1920 i boksning (letvægt).

Kilder
 
Dansk Bryde Forbund 

Olympiske brydere fra Danmark
Brydere fra Danmark
Personer fra København
Ladies Tour of Norway

Ladies Tour of Norway er et etapeløb i cykling for kvinder. Den første udgave af løbet blev holdt fra den 15. til 17. august 2014 i Halden i det sydøstlige Norge. Det første løb bestod af en enkeltstartsprolog og to etaper med linjeløb. Løbet er af UCI klassificeret som et kategori 2.WWT løb.

Vindere af klassementet

Referencer
Klaus Eusebius Jakobsen

Klaus Eusebius Jakobsen (født 11. januar 1947 i Hornbæk) er en dansk skoleleder og radikal kommunalpolitiker. Han har været rektor for Bagsværd Kostskole 1984-93 og Herlufsholm Skole 1993-2016. Han sad i byrådet i Næstved Kommune fra 2018 til 2021 og var første viceborgmester.

Opvækst og uddannelse 
Han er søn af viceskoledirektør Kaj Eusebius Jakobsen og hustru Ester, f. Nielsen. Han er gift med lektor Inge Olhoff-Jakobsen, f. Olhoff, født 29. juni 1963.

Han blev student fra Helsingør Gymnasium i 1966 og blev cand.mag. i historie og samfundsfag fra Københavns Universitet i 1974.

Karriere 
Han blev først adjunkt ved Rønne Statsskole 1974, administrativ inspektor 1977; dernæst rektor for Bagsværd Kostskole og Gymnasium 1984-93; rektor for Herlufsholm Skole 1993-2016; leder af den pædagogiske side samt driftssiden af Herlufsholm Skole og Gods fra 2013.

Formand for Rønne Ungdomsboliger 1980-84, formand for bestyrelsen for Næstved Boldklub 2005-07.
Medlem af bestyrelsen for Gymnasieskolernes Rektorforening 1986-90, SOS Børnebyerne i Danmark 1998-2004, Dansk Samvirke 1994-98 og Næstved Museum 1998-2000.
Medlem af aktionærforeningen for BG Bank i Næstved 1998-2002.
Formand for De private Gymnasier og Studenterkurser 2010-13.

Han er ridder af Dannebrog. Fra 2018 til 2021 var han 1. viceborgmester i Næstved Kommune, efter han ved kommunal- og regionsrådsvalget i 2017 blev valgt til byrådet for Radikale Venstre. Han blev ikke genvalgt til byrådet ved kommunalvalget i 2021.

Referencer

Øvrige kilder  
 Kraks Blå Bog

Personer fra Hornbæk 
Skolefolk fra Danmark
Rektorer fra Danmark
Riddere af Dannebrog
Personer i Kraks Blå Bog
Rektorer fra Herlufsholm
Viceborgmestre fra Det Radikale Venstre
Medlemmer af Næstved Byråd
Tarbek

Tarbek er en by og kommune i det nordlige Tyskland, beliggende i Amt Bornhöved i den nordlige del af Kreis Segeberg. Kreis Segeberg ligger i den sydøstlige del af delstaten Slesvig-Holsten.

Geografi 
Tarbek ligger omkring 22 km øst for Neumünster. Nordvest for Tarbek krydser motorvejen A21 og Bundesstraße B430. Fra 1911 til 1961 var Tarbek station på jernbanen mellem Kiel og Segeberg.

Eksterne kilder/henvisninger 

 Kommunens side   på amtets websted
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Kommuner i Slesvig-Holsten
Byer i Kreis Segeberg
Tensfeld

Tensfeld er en by og kommune i det nordlige Tyskland, beliggende i Amt Bornhöved i den nordlige del af Kreis Segeberg. Kreis Segeberg ligger i den sydøstlige del af delstaten Slesvig-Holsten.

Geografi 
Tensfeld ligger omkring 21 km øst for Neumünster. Mod vest går motorvejen A21 fra Bad Segeberg mod Kiel og mod nord går Bundesstraße B430 fra Neumünster mod Plön. Sydøst for kommunen ligger Muggesfelder See. Vandløbet Tensfelder Au har sit udspring i et moseområde i den sydlige del af kommunen og løber mod nord langs dens østgrænse.

Fra 1911 til 1961 var Tarbek station på jernbanen mellem Kiel og Segeberg.

Eksterne kilder/henvisninger 

 Kommunens side  på amtets websted
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Kommuner i Slesvig-Holsten
Byer i Kreis Segeberg
Parlamentsvalget i Holland 2017

Parlamentsvalg i Holland 2017  blev afholdt 15. marts 2017, hvor der skulle vælges 150 medlemmer til Tweede Kamer, underhuset i det hollandske parlament Generalstaterne.

Foreløbige resultater og exit polls viste, at VVD havde mistet nogle pladser, men beholdt deres position som det største parti, mens deres koalitionspartner PvdA led et massivt tab ved valget og ikke formåede at vinde en eneste kommune for første gang i partiets historie. PVV fik moderat fremgang og nåede at blive næststørste parti. Samlet set med stemmer bredt fordelt mellem flere parter, er det sandsynligt, at der vil være behov for mindst fire partnere i en koalition for at få et parlamentarisk flertal.

Baggrund 
I årene 2002-2012 måtte hver kabinet fratræde inden udløb af sin fulde fire-årig periode, selv om kabinettet dannet efter valget i 2012 holdt hele fire-årsperioden. Ved valget 2012 kæmpede Arbejderpartiet (PvdA) og Folkepartiet for Frihed og Demokrati (VVD) head-to-head om at indtage statsministerposten, idet begge var tæt på at samle nok pladser til at danne et absolut flertal. Nuværende premierminister Mark Rutte (VVD) dannede en koalitionsregering med PvdA og fortrængte Christen Democratisch Appèl (CDA) fra regeringen, mens Frihedspartiet (PVV) gik tilbage til opposition. Eftersom det anden Rutte-kabinet manglede et flertal i Senatet, har det hentet støtte fra Democraten 66 (D66), ChristenUnie (CU) og Staatkundig Gereformeerde Partij (SVP).

Valgordning 

Nederlandenes valgsystem blev indført i 1917. Det er en ekstrem variant af forholdstalsvalg. Valgordningen har ingen spærregrænse. Det er derfor nok med 0,67 % af stemmerne for at opnå én af de 150 pladser i Tweede Kamer.

Stemmerets- og valgbarhedsalderen er 18 år.

Vælgerne kan vælge en hvilken som helst kandidat på listen (præferencekandidat), men de fleste krydser ved den, som står øverst. Hele landet er én valgkreds, men er administrativt opdelt i 19 regioner. Opdelingen har ringe praktisk betydning, da partierne som oftest vælger den samme liste for samtlige regioner.

Valgresultat

Noter

Eksterne henvisninger 

Holland 2017
Politiske valg i Holland
Yemen ved sommer-OL 2016

Yemen deltog ved Sommer-OL 2016 i Rio de Janeiro som blev arrangeret i perioden 5. august til 21. august 2012.

Medaljer

Referencer 

Lande ved sommer-OL 2016
2016
Vietnam ved sommer-OL 2016

Vietnam deltog ved Sommer-OL 2016 i Rio de Janeiro som blev arrangeret i perioden 5. august til 21. august 2016.

Medaljer

Medaljevindere

Referencer 

Lande ved sommer-OL 2016
2016
Vanuatu ved sommer-OL 2016

Vanuatu deltog under Sommer-OL 2016 i Rio de Janeiro som blev arrangeret i perioden 5. august til 21. august 2016.

Medaljer

Referencer 

Lande ved sommer-OL 2016
2016
Vojens Lufthavn

Vojens Lufthavn  er en lufthavn beliggende ca. 2 km sydvest for Vojens.

Fra lufthavnen er der i dag flyvning med taxi- og privatfly samt helikoptere. Lufthavnen er godkendt som Schengenlufthavn.

Vojens Lufthavn deler baner med Flyvestation Skrydstrup.

Historie 
Lufthavnen blev anlagt i 1943 af den tyske besættelsesmagt. Efter krigen blev flyvepladsen i 1953 overtaget af Flyvevåbnet og herefter drevet som Flyvestation Skrydstrup. Flyvestationens baner blev senere åbnet for civil brug gennem den civile Vojens Lufthavn.

Vojens Lufthavn har tidligere betjent ruteflyvninger til København og fungerede i en årrække som lufthavn for mellemlandinger på ruten København-Esbjerg. Efter åbningen af Storebæltsforbindelsen forsvandt grundlaget for indenrigsflyvning fra Vojens Lufthavn, og Maersk Air indstillede i 1999 ruteflyvningerne til København. Ruten blev overtaget af Danish Air Transport (DAT), men også DAT måtte konstatere at ruten ikke var rentabel, hvorfor den blev endeligt indstillet senere i 1999.

Noter

Eksterne links
Hjemmeside for Vojens Lufthavn

Lufthavne i Danmark
Etableret i 1943
Lufthavn
Bygninger, konstruktioner og anlæg i Haderslev Kommune
Samarra-kulturen

Samarra-kulturen er en kalkolitiske arkæologisk kultur i det nordlige Mesopotamien, der er nogenlunde dateret til 5.500-4.800 f.Kr. Den overlapper delvist Hassuna og tidlig Ubaid. Samarra-kulturen blev først anerkendt under udgravninger ved den tyske Arkæolog Ernst Herzfeld på lokaliteten Samarra. Andre steder, hvor Samarra-genstande er blevet fundet, inkluderer Tell Shemshara, Tell es-Sawwan og Yarim Tepe. 

Ved Tell es-Sawwan beviser kunstvanding - herunder dyrkning af hør - fastslår tilstedeværelsen af en velstående fastboende kultur med en meget organiseret social struktur. Kulturen er primært kendt for sin fint lavet keramik dekoreret med stiliserede dyr, herunder fugle og geometriske mønstre på mørk baggrund. Denne vidt eksporterede type af keramik, en af de første udbredte, relativt ensartede keramik stilarter i det gamle Mellemøsten, blev først anerkendt i Samarra. Samarra-kulturen var forløberen til den mesopotamiske kultur Ubaid.

Noter

Højkulturer
Markus Holgersson

Markus Holgersson (født 16. april 1985) er en svensk fodboldspiller, der spiller for Lorca som forsvarsspiller.

Karriere

Sverige
Efter en fireårig periode i Helsingborgs rugekasseklub Ängelholms FF vendte Holgersson tilbage til Helsingborg. Efter returen til Helsingborg fik han sraks fast plads som højre back. I løbet af 2011-sæsonen hjalp Holgersson klubben til at blive det første hold i svensk historie til at vinde en treble, der består af supercupen, ligaen og den svenske pokal. Den 2. januar 2012 bekræftede Helsingborg, at Markus Holgersson havde afvist at forlænge sin kontrakt med klubben.

Referencer

Eksterne henvisninger 

Fodboldspillere fra Sverige
Fodboldspillere fra Helsingborgs IF
Fodboldspillere fra New York Red Bulls
Fodboldspillere fra Wigan Athletic F.C.
Fodboldspillere fra Anorthosis Famagusta
Fodboldspillere fra AaB
Hassuna-kulturen

Hassuna-kulturen er en arkæologisk kultur i yngre stenalder i det nordlige Mesopotamien dateret til den tidlige sjette årtusinde f.Kr.. Det er opkaldt efter typelokaliteten Tell Hassuna i Irak. Andre steder, hvor Hassuna materiale er blevet fundet, inkluderer Tell Shemshara.

Ved omkring 6.000 f.Kr. var folk flyttet ind til bjergfoden (Piemonte) i det nordligste Mesopotamien, hvor der var nok nedbør til at give mulighed for "tør" landbrug nogle steder. Disse var de første landbrugere i det nordligste Mesopotamien. De lavede en keramik i Hassuna-stil (creme slip med rødlig maling i lineære mønstre). Hassuna folk levede i små landsbyer eller husklynger spændende fra 2 til 8 acres (3,2 ha).

På Tell Hassuna erstatter boliger bygget af soltørret ler bygget op omkring åbne centralpladser med fint malet keramik tidligere lag med grov keramik. Håndøkser, segl, slibesten, beholdere, bageovne og talrige knogler fra husdyr afspejler et fastboende landbrug. Kvindelige figurer har været relateret til tilbedelse og begravelser med krukker i hvilke fødevarer blev placeret relateret til tro på efterlivet. Forholdet mellem Hassuna keramik og den i Jeriko tyder på, at landsbykultur var ved at blive udbredt.

Litteratur 

 Roger Matthews: The early prehistory of Mesopotamia. 50,000 - 4,500 BC. Brepols, Turnhout 2000, , (Subartu 5).
 James Mellaart: The Neolithic of the Near East. Thames & Hudson, London 1975, , (The world of archaeology).

Højkulturer
Natura 2000-område nr. 87 Nørrebæk ved Tvilho

Natura 2000-område nr. 87 Nørrebæk ved Tvilho er en en smal ådal omkring vandløbet Nørrebækken, der er skåret ned i Holsted Bakkeø. Ådalen er omgivet af store plantageområder, der er plantet på tidligere hedearealer. Nørrebæk er et mindre vandløb, der har sit udspring umiddelbart øst for habitatområdet der er på 42 hektar. Områdets moser, enge og heder er omfattet af naturbeskyttelseslovens § 3 i alt 40 ha. Naturplanen har særlig fokus på at bevare sammenhængen mellem vandløbet og de omgivende naturarealer.

Beskrivelse 
Nørrebækken, der har sit udspring umiddelbart øst for habitatområdet, afvander til den øvre del af Terpling Å, en del af Sneum Å-systemet, har stor fysisk variation og en god vandkvalitet. Langs bækken ligger moser, for en stor del med pilekrat og høje urter. Langs hele strækningen findes partier med kildevæld og rigkær. På sydsiden af Nørrebækken findes et større hedeareal.
Nørrebæk har i dag et naturligt varieret forløb. Området har tidligere rummet kildevæld med forekomst af Gul stenbræk, Almindelig Piberensermos og Blank Seglmos.

Se også 
 Internationale naturbeskyttelsesområder i Danmark
 Naturtyper i Danmark

Eksterne kilder og henvisninger 

 Naturplanen 
 Naturplanen 2016-2021 
 Bilag 2006 
 Basisanalysen 2016-21 
Kort over området på miljoegis.mim.dk
Natura 2000-planer
Lokaliteter i Vejen Kommune
EU-habitatområder i Danmark
Trappenkamp

Trappenkamp er en kommune i det nordlige Tyskland, der også er administrationsby i Amt Bornhöved. Byen ligger i den nordlige del af Kreis Segeberg, sydøst i delstaten Slesvig-Holsten.

Geografi 
Trappenkamp er beliggende 15 kilometer nord for Bad Segeberg og 15 km øst for Neumünster. I kommunen er der til- og fra kørsel til motorvejen A 21. Nærmeste banegård er omkring fem km væk i nabokommunen Rickling ved jernbanen mellem Neumünster og Bad Oldesloe. Indtil 1961 havde Trappenkamp selv en banegård ved enden af den tre kilometer lange sidelinje fra Bornhöved på Kiel–Segeberg banen. Det var hovedsageligt en godsbane, men indtil 1952 kørte også enkelte persontog.

Eksterne kilder/henvisninger 

 Kommunens websted
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Kommuner i Slesvig-Holsten
Byer i Kreis Segeberg
Spændingskvalitet

Spændingskvalitet er et bredt og overordnet elektrisk fagudtryk, der omhandler afvigelser i relation til spændingen i elnettet. 

I et ideelt elnet, vil spændingen og netfrekvensen være konstant, fuldstændig sinusformet og faserne symmetrisk belastet - dette er dog ikke tilfældet, hvorfor der i DS/EN 50160 er fastsat grænseværdier for tilladte afvigelser fra 'normalen'. Dansk Energi har ligeledes udarbejdet Rekommandationer 16 og 21, som alle danske el leverandører er forpligtet til at overholde

Emnet spændingskvalitet omhandler blandt andet, harmonisk svingning, harmonisk forvrængning, flicker, ubalance, overspænding, underspænding mv. Spændingskvalitet er dog ikke afbrydelse eller fasefejl.

Årsager til forringet spændingskvalitet 
Mængden, og kvaliteten af elektronik, herunder særligt kvaliteten af billig elektronik såsom LED-pærer, opladere og switch-mode strømforsyninger, kan svinge kraftigt, hvilket gør, at spændingskvaliteten udfordres. Dette skyldes den måde, hvorved elektronikken trækker strøm. Selv om det danske distributionsnet er relativt stærkt og stabilt, og til dels dæmper alle disse forstyrrelser, vil selvsamme elektronik, være påvirket af den forringede spændingskvalitet. 

Byområder er generelt mindre udsat for forringet spændingskvalitet, grundet den højere netimpedans, og dermed modstandsdygtig overfor forstyrelser. I land -og udkantsområder er netimpedansen derimod lavere, og disse områder er derfor mere udsat for forstyrrelser.

Referencer 

Elektricitet
Unikonta

Unikonta er en fylogenetisk gruppe indenfor Eukaryoterne. Unikonta er kendetegnet ved celler med ingen eller en flagellat. Unikonta omfatter Amoebozoa og Opisthokonta, hvor sidstnævnte omfatter bl.a. dyr og svampe. Unikonter er heterotrofe mens bikonter (som f.eks. planter) typisk er autotrofe.

Hos unikonta oversættes generne for protetinerne TS og DHFR separat, mens de hos bikonta er fusioneret til ét gen.

Undergrupper 
 Apusozoa – (Encellede) En stor gruppe protozoer
 Excavata – (Encellede) 
 Opisthokonta – Dyr og Svampe

Kilder